Black Lives Matter

Black Lives Matter (BLM, literali in sardu "Is Vidas Nieddas Important") est unu movimentu ativista internatzionali, originau aìnturu de sa comunidadi afroamericana, impinnau in sa gherra contra a su ratzismu sotziopolìticu, cara a is personis nieddas. Black Lives Matter organizat in manera regulari manifestadas po protestai contra a is bociduras de is personis nieddas a banda de sa politzia e contra a chistionis prus mannas comenti profiladura ratziali, brutalidadi de sa politzia e disegalidadi ratziali in su sistema giurìdicu de is Stadus Aunius.Friedersdorf, Conor.  "Distinguishing Between Antifa, ...." The Atlantic.  August 31, 2017.  August 31, 2017.

Is chèscias po sa morti de George Floyd in su 2020 ant torrau a donai s'atentzioni de is mèdias internatzionalis a su movimentu.

Segundu sa stima de is espertus, BLM iat a podi essi su prus movimentu mannu in sa stòria de is Istadus Unius.

 Stòria 
In su 2013, apustis de s'assolutzioni de George Zimmerman, chi iat sparau a s'afroamericanu de dexeseti annus Trayvon Martin su 26 friaxu 2012, bocendi-ddu, at incumentzau a cumparri in vàrius mèdias sotzialis s'hashtag #BlackLivesMatter, chi at donau orìgini a su movimentu omònimu.

Black Lives Matter at otentu visibilidadi a livellu natzionali gràtzias a is chèscias suas me is arrugas apustis de sa morti de duus afroamericanus bocius de agentis de politzia, in su 2014: Michael Brown, chi at portau a abolotus in sa tzitadi de Ferguson, e Eric Garner, allupau de un'agenti in Noa York. De is ùrtimus fueddus de custu ùrtimu est bènnia sa fràsia famada I can't breathe ("No potzu arrespirai"), difùndida meda in custu tipu de chèscias. De is chèscias de Ferguson, is partetzipantis de su movimentu si funt aiunius a is manifestadas apustis de sa morti de medas àterus afroamericanus, bocius in atzionis de sa politzia o in s'interis de sa tenta in presoni. In s'istadi de su 2015, is ativistas de Black Lives Matter ant pigau parti a is arrexonus apitzus de is eletzionis presidentzialis me is Stadus Aunius de Amèrica de su 2016. Is creadoras de s'hashtag e is fundadoras de su movimentu, Alicia Garza, Patrisse Cullors e Opal Tometi, chi apartenint a sa comunidadi niedda, intra su 2014 e su 2016 ant spainau su progetu initziali insoru a un'arretza de prus de 30 arramas localis. Su movimentu de Black Lives Matter, comentisisiat, est unu grupu decentralizau, chena gerarchia formali. De su 25 maju 2020, dii de sa morti de George Floyd, in totu is Stadus Aunius e in àterus 3 continentis ddoi funt stètias chèscias paxiosas cun su coordinamentu de Black Lives Matter.

S'opinioni generali apitzus de Black Lives Matter in mesu de sa populatzioni stadunidensa mudat meda intra is grupus ètnicus diferentis. In reatzioni a su movimentu est stètia coniada sa fràsia "All Lives Matter" ("totus is vidas important"), chi est stètia criticada po disconnosci o disintendi su messàgiu chi su motu "Black Lives Matter" bolit comunicai. Apustis de su mortoxu de duus agentis de politzia me in Ferguson, est stètiu creau s'hashtag #BlueLivesMatter po amparai a is membrus de is fortzas de s'òrdini. Unus cantu ativistas nieddus po is deretus tzivilis ant espressau disacòrdiu cun sa strategia de su movimentu opostu.
Black Lives Matter est stètiu acusau de essi contra a sa politzia, e calincunu at postu in chistioni unas cantu statìsticas presentadas de su movimentu. Cancu opositori creit chi Black Lives Matter s'iat a depi cuncentrai de prus apitzus de sa violèntzia intra-ratziali, o chi in s'incomintzu no si siat bastanti cuntzentrau apitzus de sa sorti de is fèminas nieddas.Lindsey, Treva B. (2015). "Post-Ferguson: A 'Herstorical' Approach to Black Violability". Feminist Studies. 41 (1): 232–237. doi:10.15767/feministstudies.41.1.232. S'ex-sìndigu de New York Rudolph Giuliani at acusau BLM de ratzismu.

 Riferimentus 

 Bibliografia 





  (Bibliography)








 Ligàminis esternus 


Categoria:Deretos umanos
Categoria:Istados Unidos